open-index/open-wikipedia-markdown huggingface dataset:
பெல்லரைவ் ஓவல் அரங்கம்

**பெல்லரைவ் ஓவல்** (*Bellerive Oval*),  பரவலாக புரவலர் பெயரால் **பிளென்டுஇசுடோன் எரீனா** (*Blundstone Arena*), என அறியப்படும் இந்த விளையாட்டரங்கம் ஆஸ்திரேலியாவின் தாசுமேனியாவின் ஹோபார்ட்டின் கிழக்குக் கடலோரத்தில் கிளாரன்சு நகரின் பெல்லரைவ் புறநகர்ப்பகுதியில் அமைந்துள்ளது; இங்கு  முதன்மையாக துடுப்பாட்டம் மற்றும் ஆத்திரேலியக் காற்பந்தாட்ட போட்டிகள் நடத்தப்படுகின்றன.  தாசுமேனியாவில் பன்னாட்டுத் துடுப்பாட்டப் போட்டிகளை நடத்தும் ஒரே இடமாக இந்த அரங்கம் விளங்குகின்றது. 16,000 பேர் அமரக்கூடிய இந்த அரங்கத்தில் சாதனை வருகைப்பதிவாக 2003ஆம் ஆண்டில் ஆத்திரேலியா, இங்கிலாந்து ஆட்டத்தின்போது 16,719 பேர் கண்டு களித்தனர்.

இது மாநில துடுப்பாட்ட அணிகளின் விளையாட்டரங்கமாக உள்ளது; தாசுமேனியப் புலிகள், ஓபர்ட்டு அரிக்கேன்சு அணிகளின் தாயக அரங்கமாக உள்ளது. இங்கு 1988 முதல் ஒருநாள் பன்னாட்டுத் துடுப்பாட்ட ஆட்டங்களும் 1989 முதல் பன்னாட்டுத்  தேர்வு ஆட்டங்களும் நடைபெறுகின்றன.  $16 மில்லியன் செலவில் மேம்பாடுகள் மேற்கொள்ளப்பட்டு 2002 இறுதியில் முடிவுற்றது.

## மேற்கோள்கள்

பகுப்பு:ஆத்திரேலியத் துடுப்பாட்டத் திடல்கள்
பகுப்பு:தாஸ்மானியா
குலங்கிழார்

**குலங்கிழார்** என்போர் கோயில் அர்ச்சகர்களாகிய சிவப்பிராமணர்கள் ஆவர்.

## பல்லவர், பாண்டியர் காலம்
பல்லவர் ஆட்சியிலும், பாண்டியர் ஆட்சியிலும் கோயில் அர்ச்சகர்களாகிய சிவப்பிராமணர்கள் குலங்கிழார்கள் என்று அழைக்கப்பட்டனர்.    

## பொருள்
குலம் என்பது கோயிலைக் குறிக்கும். கிழார் தலைமையுடையவர், மேலானவர் என்ற பொருளைத் தரும். 

## சிறப்பு
திருமால் கோயில் அர்ச்சகர்களும், சிவன் கோயில் அர்ச்சகர்களும் குலங்கிழார்கள் என்ற சிறப்புப் பெயரினைப் பெற்றிருந்தனர். 

## மேற்கோள்கள்


பகுப்பு:பிராமணர்
பகுப்பு:தமிழர் வாழ்வியல்
மாணிகள்

**மாணிகள்** என்போர் கோயில் வழிபாட்டில் உதவியாளராக உள்ளவர்கள் ஆவர். இவர்கள் கோயில் பணிகளில் நியமிக்கப்பட்டிருந்தனர். 

## உதவியாளர்
கோயிலில் திருமேனி தொட்டு வழிபாடு செய்யும் சிவப் பிராமணர்களுக்கு உதவியாளராக அமைக்கப்பெறும் பிரமச்சரிய பிராமணர்கள் கல்வெட்டுகளில் குறிக்கப்பட்டுள்ளனர்.  இவர்கள் மாணிகள், மாண் என்ற பெயராலும் அழைக்கப்பட்டுள்ளனர்.    
'திருப்பரிசாரகஞ்செய்யும் மாணிகள்' 
'திருப்பரிசாரகங்செய்யும் மாண் ஒன்று' 

## பணி
இவர்கள் கோயிலில் செய்யும் பணி பரிசாரகம் என்று பெயர் பெறும். 

## திருவலஞ்சுழிக் கல்வெட்டு
சிவன் கோயில்களில் மாணிகள் செய்யும் பணிகள் இவை என்பதைத் திருவலஞ்சுழிக் கல்வெட்டு கீழ்க்கண்டவாறு தெளிவாக உணர்த்துகிறது.  
'திருமஞ்சன நீரட்டியும் திருவிளக்குத் 
தூண்டியும், பரிவாரம் ஆராதிச்சும் 
திருவமிர்திட்டும், திருமேனி வடிச்சும் 
மற்றும் இக்கோயிலுக்க வேண்டும்   
பணி செய்யும் மாணிகள்' 

## மேற்கோள்கள்


பகுப்பு:தமிழர் வாழ்வியல்
சுருதி (நடிகை)

**சுருதி** (, 18 செப்டம்பர்) தென்னிந்திய நடிகையாவார். இவர் 120 கன்னடத் திரைப்படங்களில் நடித்துள்ளார். தமிழ், மலையாளம் ஆகிய மொழித் திரைப்படங்களில் நடித்துள்ளார். இவர் பிலிம் பேர் விருதினை நான்கு முறை வென்றுள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* Shruti at the ஐ.எம்.டி.பி இணையத்தளம்
* Sruthi at MSI

பகுப்பு:1975 பிறப்புகள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:ஹாசன் மாவட்ட மக்கள்
பகுப்பு:தமிழ்த் தொலைக்காட்சி நடிகைகள்
ஜூன் ஆர்

***ஜூன் ஆர்*** 2006 ஆம் ஆண்டில் வெளிவந்த ஒரு தமிழ்த் திரைப்படமாகும். இத்திரைப்படத்தினை ரேவதி வர்மா இயக்கியுள்ளார். இத்திரைப்படத்தில் ஜோதிகா, குஷ்பூ, சரிதா, பிச்சூ மேனன் ஆகியோர் நடித்துள்ளனர். படத்தின் ஒலிப்பதிவு சாரத்து என்பவரால் செய்யப்பட்டது. 2005 ஆம் ஆண்டு செப்டம்பர் மாதம் 10 ஆம் தேதியன்று சென்னையில் உள்ள கிரீன் பார்க் விடுதியில் பாலமுரளி கிருஷ்ணாவால் இசை வெளியிடப்பட்டது.

## நடிகர்கள்
*ஜோதிகா - ஜூன் ஆர்
*குஷ்பூ = அமுதா
*சரிதா - ராஜலட்சுமி
*பிஜூ மேனன் = அருண்
*சூர்யா - ராஜா (கௌரவத் தோற்றம்)
* சித்தார்த் வேணுகோபால்

## ஆதாரங்கள்

## வெளி இணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
புதுயுகம் தொலைக்காட்சியின் நிகழ்ச்சிகளும் தொடர்களும்

### தற்போது (2018) ஒளிபரப்பாகும் தொடர்கள்

### நிகழ்ச்சிகள்
* ஆன்மீக விடியல்

## முன்னர் ஒளிபரப்பானவை
### தொடர்கள்

* உணர்வுகள்
* சரிகம கமகம
* கிருஷ்ணா லட்டு தின்ன ஆசையா
* காயிதம்
* அரசியல்ல இதல்லாம் சாதரணமப்பா 
* அக்னிப்பறவை
* கொரியன் தொடர்கள்: 
** பாய்ஸ் ஓவர் பிளவர்ஸ்
** தி கிரேட்டஸ்ட் லவ்
** ஐரிஸ்
** பிளேஃபுல் கிஸ்
** காபி பிரின்ஸ்
** பாஸ்தா
** யூ ஆர் பியூட்டிஃபுல்
** வாரிசுகள், மாஸ்டர்ஸ் சன்
** டு த பியூட்டிஃபுல் யூ
** சீக்ரட் கார்டன்)
* மல்லி
* அரங்கேற்றம் 
* அனாமிகா
* நாயன்மார்கள்
* ஸ்ரீசனீஸ்வர மகிமை 
* ஸ்ரீகிருஷ்ணா அவதாரம்
* அசோகவனம்

### நிகழ்ச்சிகள்

* மேளம் கொட்டு தாலி கட்டு
* மேளம் கொட்டு தாலி கட்டு 2
* திறமை பொங்கும் தமிழகம்
* பைசைக்கிள் டைரி
* அறிந்ததும் அறியாததும்
* யுப்பீஸ்க்கு மட்டுமல்ல
* என்ன இங்கு இல்லை?
* வீடு தாண்டு வருவாயா?
* ரிஷிமூலம்
* வினா-விடை வேட்டை
* வினா-விடை வேட்டை -2
* விரல் நுனியில் உயிர்
* பேப்பர் தோசை
* சினிமா இந்த வாரம்
* சினிமா 100
* ரிலாக்ஸ் கார்னர்
* கானமும் காட்சியும்
* ஒரு நிமிடம் ப்ளீஸ்
* நட்சத்திர ஜன்னல்
* திரைக்கு அப்பால்
* குரு சிஷ்யன்
* ஓடி விளையாடு மம்மி
* சின்ன சின்ன சினிமா
* ஸ்டார் ஜங்ஷன்
* மதன்ஸ் திரைப்பட மேட்னி ஃப்ளாஷ்பேக்
* ஸ்டார்ஸ் டே அவுட் 
* மனம் திரும்புதே
* ஷோ ரீல்
* உங்கள் கிச்சன் எங்கள் செஃப்
* கொஞ்சம் சோறு கொஞ்சம் வரலாறு
* செலிபிரிட்டி கிட்சேன்

## சான்றுகள்

பகுப்பு:தமிழ் தொலைக்காட்சி நிகழ்ச்சிகளின் பட்டியல்
சம்மு காசுமீர் மக்களின் சனநாயக கட்சி

**சம்மு காசுமீர் மக்களின் சனநாயக கட்சி** என்பது சம்மு காசுமீர் மாநில அரசியல் கட்சியாகும். 1998இல் இதை முன்னாள் உள்துறை அமைச்சரான முப்தி முகமது சயீத் தொடங்கினார். இக்கட்சி அக்டோபர் 2002இல் மாநில ஆட்சியைக் கைப்பற்றியது. 2004 மக்களவையிலும் மாநிலங்களவையிலும் தலா ஒரு உறுப்பினரைக் கொண்டிருந்ததுடன் ஐக்கிய முற்போக்குக் கூட்டணியில் அங்கம் 2009 வரை பங்கு பெற்றது.

தற்போது இக்கட்சியின் தலைவராக மெகபூபா முப்தி உள்ளார்,. முப்தி முகமது சையது சம்மு காசுமீர் மக்களின் சனநாயக கட்சியும் காங்கிரசும் இணைந்த கூட்டணி அரசுக்கு அக்டோபர் 2002 முதல் நவம்பர் 2005 வரை தலைமையேற்று முதல்வராகப் பணியாற்றினார்.

சம்மு காசுமீர் மக்களின் சனநாயகக் கட்சி தற்சார்பு அரசு (இறையாண்மையுடைய அரசு) என்ற கொள்கையுடையது. இது தன்னாட்சி என்பதிலிருந்து வேறுபாடானது. இது இறையாண்மையுடைய அரசு என்ற அரசியல் தத்துவத்தை நம்பும் கட்சியாகும். சம்மு காசுமீர் மக்கள் மேம்பாடு அடைய வேண்டும் என்பதில் இது உறுதியாய் உள்ளது. சம்மு காசுமீருக்கு புதிய அரசியல் அதிகாரங்கள் கிடைப்பதற்காகப் பேச்சுவார்த்தையிலும் ஈடுபடுகிறது.  2014 மக்களவைத் தேர்தலில் இக்கட்சி மூன்று தொகுதிகளில் வென்றது. 2014 சட்டமன்றத் தேர்தலில் 28 தொகுதிகளில் வென்று அதிக உறுப்பினர்களைக் கொண்ட கட்சியாக உள்ளது.

2014ஆம் ஆண்டு நடந்த மக்களவைத் தேர்தலில் மெகபூபா முப்தி அனந்நாக் மக்களவை தொகுதியில் இருந்தும் 2014ஆம் ஆண்டு நடந்த சட்டமன்றத் தேர்தலில் முப்தி முகமது சையது அனந்நாக் சட்டமன்ற தொகுதியில் இருந்தும் தேர்ந்தெடுக்கப்பட்டனர். முப்தி முகமது சையது பிப்ரவரி 28, 2015 அன்று சம்மு காசுமீர் மாநில முதல்வராகப் பதவியேற்றார்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1999இல் நிறுவப்பட்ட அரசியல் கட்சிகள்
பகுப்பு:சம்மு காசுமீர் அரசியல் கட்சிகள்
சமண அறநெறிகள் (நூல்)

**சமண அறநெறிகள்** அனந்தபுரம் கிருட்டினமூர்த்தி எழுதிய நூலாகும். 

## அமைப்பு
நரகர் பிறப்பு தொடங்கி, தவம், இல்லறத்தாருக்கான ஒழுக்க நெறிகள், துறவியார் தவம் உள்ளிட்ட பல தலைப்புகளைக் கொண்டுள்ளது. சமண அறநெறிகள் தொடர்பாக கல்வெட்டில் காணப்படும் நுணுக்கங்களும் ஆராயப்பட்டுள்ளன.

## மேற்கோள்கள்


## உசாத்துணை
'சமண அறநெறிகள்', நூல், (முதற்பதிப்பு, 1998; பல்லவி பதிப்பகம், பெரியார் தெரு, எம்.ஜி.ஆர்.நகர், சென்னை)

பகுப்பு:1998 தமிழ் நூல்கள்
பகுப்பு:சமணம்
மனுக்கா நீள்வட்ட அரங்கம்

**மனுக்கா ஓவல்** அல்லது **மனுக்கா நீள்வட்ட அரங்கம்** (*Manuka Oval*) ஆத்திரேலியத்  தலைநகர் கான்பராவின் வணிக மாவட்டமான மனுக்காவை அடுத்த கிரிஃபித் புறநகர்ப் பகுதியில் அமைந்துள்ள துடுப்பாட்ட அரங்கமாகும். ஆத்திரேலியக் காற்பந்தாடப் போட்டிகளின்போது புரவலர் காரணங்களுக்காக **இசுடார்டிராக் ஓவல் கான்பரா** என அழைக்கப்படுகின்றது. இந்த அரங்கத்தின் கொள்ளளவு 13,550 பேர் ஆகும்; இருப்பினும் சில நேரங்களில் இதைவிடக் கூடுதலானவர்கள் காணலாம்.

இந்த அரங்கத்தில் கோடைக்காலத்தில் துடுப்பாட்ட விளையாட்டுக்களும் குளிர்காலத்தில் ஆத்திரேலிய காற்பந்தாட்ட போட்டிகளும் ஆடப்படுகின்றன.

## சிறப்புக்கூறுகள்
அரங்கப் பொறுப்பாளரின் இரண்டு மாடிக் குடியிருப்பு திடலுடன் இணைக்கப்பட்டுள்ளது. இது 1930 ஆம் ஆண்டுகளில் கட்டப்பட்டது. நீள்வட்ட அரங்கைச்சுற்றிலும் சைப்பிரசு, பாப்புலசு, கருவாலி, எல்ம் மரங்கள் 1920 ஆம் ஆண்டுகளில் நடப்பட்டன. இங்குள்ள புள்ளிப்பலகை, 1901 காலத்து *ஜாக் பிங்கிள்டன் புள்ளிப்பலகை*, மெல்போர்ன் துடுப்பாட்ட அரங்கத்திலிருந்து இங்கு கொணரப்பட்டது; அங்கு 1980களில் புதிய இலத்திரனியல் புள்ளிப்பலகை நிறுவப்பட்டப்போது இவ்வாறு மாற்றப்பட்டது. இந்தப் பலகை மனுக்காவில் நிறுவப்பட்ட சமயத்தில் மரணமடைந்த ஆத்திரேலிய துவக்க ஆட்டக்காரரும் அரசியல் விமரிசகரும் எழுத்தாளருமான ஜாக் பிங்கிள்டன் நினைவாக அவ்வரது பெயர் இதற்கு சூட்டப்பட்டுள்ளது.


File:Cricket at Manuka Oval (70848762).jpg|அரங்கத்தைச் சூழ்ந்துள்ள மரங்கள் 1920களிலிருந்து உள்ளன.
File:Scoreboard_manuka.jpg|ஜாக் பிங்கிள்டன் புள்ளிப்பலகை 


## மேற்சான்றுகள்

## வெளி இணைப்புகள்

*
*ACT Cricket history of Manuka oval 
*CricInfo's profile of Manuka Oval

பகுப்பு:ஆத்திரேலியத் துடுப்பாட்டத் திடல்கள்
பகுப்பு:கன்பராவிலுள்ள கட்டிடங்கள்
ஈடன் பூங்கா

**ஈடன் பூங்கா** (*Eden Park*), நியுசிலாந்தின்  பெரிய நகரமான ஆக்லன்ட் நகரின் மத்தியில் அமைந்துள்ள நாட்டின் மிகப்பெரும் விளையாட்டரங்கமாகும். ஆக்லன்டின் மத்திய வணிக மாவட்டத்திலிருந்து தென்மேற்கே மூன்று கி.மீ. தொலைவில் ஈடன் குன்று, கிங்சுலாந்து புறநகர்ப்பகுதிகளின் எல்லைகளுக்கிடையே அமைந்துள்ளது. குளிர்காலத்தில் இரக்பி ஆட்டங்களுக்கும், கோடைக்காலத்தில் துடுப்பாட்டங்களுக்கும் முதன்மையாக பயன்படுத்தப்பட்டாலும், இங்கு சங்கக் கால்பந்து ஆட்டங்களும் நடத்தப்பட்டுள்ளது. 2011 ஆம் ஆண்டில் நடந்த இரக்பி உலகக் கோப்பை போட்டிகளின் போது குழு நிலை ஆட்டங்களும், இரண்டு காலிறுதிகளும், இரு அரையிறுதிகளும், இறுதி ஆட்டமும் இங்கே நடத்தப்பட்டது.  முன்னதாக 1987ஆம் ஆண்டு இரக்பி உலகக்கோப்பையிலும் இறுதி ஆட்டம் இங்கு நடந்துள்ளது; இதனால் உலகில் இரு இரக்பி உலகக்கோப்பை இறுதியாட்டங்ள் நடைபெற்ற ஒரே விளையாட்டரங்கம் என்ற பெருமை பெற்றது. ஆத்திரேலியாவும் நியூசிலாந்தும் இணைந்து நடத்தும் 2015 துடுப்பாட்ட உலகக்கிண்ணப் போட்டியின் நிகழிடங்களில் ஒன்றாக விளங்குகின்றது.

## மேற்சான்றுகள்

## வெளியிணைப்புகள்

*ஈடன் பூங்கா வலைத்தளம்
*ஆல் பிளாக்சு.கொம்
*மீளமைப்புத் திட்டங்கள் 

பகுப்பு:நியூசிலாந்தின் விளையாட்டரங்குகள்
கீசாங்

**கீசாங்** (ஆங்கிலம், மலாய் மொழி: **Kesang**) என்பது மலேசியா, மலாக்கா, ஜாசின் மாவட்டத்தில் உள்ள ஒரு சிறு நகரம் ஆகும். ஜாசின் நகரில் இருந்து 7 கி.மீ. தொலைவிலும், மலாக்கா மாநகரில் இருந்து 26 கி.மீ. தொலைவிலும் இருக்கிறது.

கீசாங் சிறுநகரம் ஒரு சமவெளியில் அமைந்து இருக்கிறது. முன்பு காலத்தில் ஈயக் கனிமத்திற்கு பெயர் போன இடம். ஈயம் தோண்டி எடுக்கப்பட்ட இடங்கள் இப்போது ஈயக் குட்டைகளாக மாறியுள்ளன. அந்தக் குட்டைகளில் இப்போது மீன்கள் வளர்க்கப் படுகின்றன. மீன் வளர்ப்புத் துறை உபரி வருமானத்தை ஈட்டித் தரும் துறையாக மாறி வருகிறது.

## மலாயா அவசரகாலம்

இந்த நகரில் சீனர்கள் அதிகமாக வாழ்ந்தாலும், நகரைச் சுற்றியுள்ள கிராமங்களில் மலாய்க்காரர்களையும் கணிசமான எண்ணிக்கையில் காண முடியும். கீசாங் சிறுநகரத்தைச் சுற்றிலும் நிறைய ரப்பர் தோட்டங்களும், எண்ணெய்ப்பனைத் தோட்டங்களும் காணப்படுகின்றன. சில இடங்களில் நெல் விவசாயம் செய்யப்படுகிறது.

1950-களில் டுரியான் துங்கலில் இருந்து கீசாங்கிற்குச் செல்வதற்கு மண்பாதை இருந்தது. பாதை நெடுகிலும் அடர்ந்த காடுகள் இருந்தன. அவை 1960-களில் மலாயா அவசரகாலத்தின் போது கம்யூனிஸ்டுகளின் புகலிடமாகவும் விளங்கின. இப்போது அந்த மண்பாதை, தார் சாலையாக மேம்பாடு கண்டுள்ளது.

## மலேசிய மலாக்கா தொழில்நுட்ப பல்கலைக்கழகம்

கீசாங்கில் இருந்து ஆறு கி.மீ. தொலைவில் **மலேசிய மலாக்கா தொழில்நுட்ப பல்கலைக்கழகம்** *(Universiti Teknikal Malaysia Melaka)* இருக்கிறது. இந்தப் பல்கலைக்கழகம் 2000-ஆம் ஆண்டு டிசம்பர் மாதம் முதல் தேதி கட்டப்பட்டது. இது மலேசியாவின் 14-ஆவது பல்கலைக்கழகம் ஆகும். இந்தப் பல்கலைக்கழகத்திற்கு மூன்று பயிற்று வளாகங்கள் உள்ளன.

தலை வளாகம் கீசாங் - டுரியான் துங்கல் பகுதியில் உள்ளது. 2010-ஆம் ஆண்டு 766 ஏக்கர் பரப்பளவில் தலை வளாகம் உருவாக்கப்பட்டது. மிக நவீன வசதிகளுடன் கூடிய கட்டமைப்புகளுடன் இந்தப் பல்கலைக்கழகம் பிரசித்தி பெற்று விளங்குகிறது. இரு பயிற்று வளாகங்கள் மலாக்கா ஹங் துவா சாலையிலும், ஆயர் குரோ தொழில்பேட்டையிலும் இயங்கி வருகின்றன.

இந்தோனேசியா, சவூதி அரேபியா, சாட், சிரியா, பாகிஸ்தான், கேமரூன், வங்காள தேசம், தான்சானியா, இந்தியா, சோமாலியா, சிங்கப்பூர், கத்தார், பாலஸ்தீனம், லிபியா, ஈராக், ஈரான், கானா, பிரான்ஸ், ஏமன், நைஜீரியா, ஜோர்டான் ஆகிய நாடுகளைச் சேர்ந்த மாணவர்கள் இங்கு உயர்க்கல்வி பயில்கின்றனர்.

## அருகாமையில் உள்ள நகரங்கள்

# டுரியான் துங்கல்
# பெம்பான்
# புக்கிட் சிங்கி
# ஜாசின்
# சிலாண்டார்

## மேற்கோள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
மக்ளீன் பூங்கா

**மக்ளீன் பூங்கா** (*McLean Park*), நியூசிலாந்தின் நேப்பியரில் அமைந்துள்ள விளையாட்டரங்கமாகும். இங்கு விளையாடப்படும் இரு முதன்மையான விளையாட்டுக்கள், துடுப்பாட்டமும் இரக்பி யூனியனும் ஆகும். நியூசிலாந்திலுள்ள துடுப்பாட்டத்திற்குப் பொருத்தமான பத்து அரங்கங்களில் இதுவும் ஒன்றாகவுள்ளது. 

பன்னாட்டு சீர்தரத்தில் உள்ள மகளீன் பூங்காவில் முதன்மையான வெளியரங்க விளையாட்டரங்கமும், ரோட்னி கிரீன் நூற்றாண்டு நிகழ்வு மையம் என்ற உள்ளரங்கு விளையாட்டரங்கமும் உள்ளன. இதனை ஆக்சு பே இரக்பி யூனியனும் நடுவண் மாவட்டங்கள் துடுப்பாட்ட சங்கமும் தாயக அரங்கமாக கொண்டுள்ளன. பந்து வீச்சாளர்கள் நூற்றாண்டு மேடை முனையிலிருந்தும் மேட்டுக்கரை முனையிலிருந்தும் பந்து வீசுகின்றனர். பன்னாட்டு நாள் கோட்டிற்கு அண்மையில் உள்ளதால் உலகின் மிகவும் கிழக்கில் அமைந்துள்ள தேர்வுப் போட்டி அரங்கமாக விளங்குகின்றது. 

## மேற்சான்றுகள்

## வெளியிணைப்புகள்
*கிரிக்இன்போ இணைப்பு
*அரங்கப் புள்ளிவிவரங்கள்

பகுப்பு:நியூசிலாந்தின் விளையாட்டரங்குகள்
நிதி ஆயோக்

**நிதி ஆயோக்** (NITI Aayog) என்பது இந்தியாவின் மத்திய திட்டக்குழுவுக்கு மாற்றாக அமைக்கப்பட்டுள்ள ஒரு குழுவாகும். இதில் *நிதி*  என்பது, (NITI - National Institution for Transforming India) ஆகும். இது 2015, சனவரி மாதம் 1ஆம் தேதியிலிருந்து செயல்படத் துவங்கியுள்ளது. இதன் தற்போதைய துணைத் தலைவராக சுமன் பெரி உள்ளார். நிதி ஆயோக் மூலம் விக்சித் பாரத் திட்டத்தை நடைமுறைப்படுத்தி, 2047 ஆம் ஆண்டிற்குள் இந்தியாவை ஒரு வளர்ந்த நாடாக மாற்ற இந்திய அரசு திட்டமிட்டுள்ளது.
விக்சித் பாரத் 2047

## வரலாறு
இந்திய நாடு சுதந்திரம் அடைந்த பிறகு மாநிலங்களில் வளர்ச்சித் திட்டங்களுக்கு நிதி ஒதுக்குவது தொடர்பாக 1950 ஆம் ஆண்டு மார்ச் மாதம் 15 ஆம் தேதி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் நேரு இருந்தார். இந்நிலையில் 2014 ஆம் ஆண்டு சுதந்திர தின உரையின்போது பிரதமர் நரேந்திர மோடி தலைமையிலான பாரதிய ஜனதா அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015, சனவரி 1 ஆம் தேதி திட்டக் குழுவுக்குப் பதிலாக நிதி ஆயோக் என்ற புதிய அமைப்பு மத்திய அரசால் உருவாக்கப்பட்டது.

## நிதி ஆயோக் அமைப்பு
இந்த அமைப்பின் தலைவராகப் பிரதமர் செயல்படுவார். துணைத் தலைவர் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.

## செயல்பாடுகள்
* தேசிய வளர்ச்சி கொள்கைகளை பரிந்துரைகள் செய்வது

## வெளியீடுகள்
நிதி ஆயோக் நீராதாரம், சுகாதாரம், எளிதாக வர்த்தகம் செய்தல் உள்பட பல்வேறு வகைகளில் மாநிலங்களின் செயல்பாடுகள் பற்றி ஆய்வு செய்து வரிசைப்படுத்தி அறிக்கை வெளியிடுகிறது.
### பள்ளி கல்வி தரக் குறியீடு,2019
பள்ளி கல்வி தரக் குறியீடு 2019 ஆம் ஆண்டு வெளியிடப்பட்டது .உலக வங்கி பிரதிநிதிகள், கல்வியாளர்கள்கொண்ட குழு 2015-16, 2016-2017 ஆம் ஆண்டுகளை அடிப்படையாகக் கொண்டு இந்த ஆய்வு நடத்தப்பட்டது. 
#### அளவுருக்கள்
* மாணவர்களின் தேர்ச்சி விகிதம்,  
* பள்ளி சேர்க்கை,  
* பங்களிப்பு,  
* உள்கட்டமைப்பு,  
* ஆசிரியர்கள் வசதி,  
* நிர்வாக நடவடிக்கைகள் 
என பலவகையிலும் சேர்த்து இந்த கணக்கெடுப்பு நடத்தப்பட்டுள்ளது.

#### வரிசைப்படுத்தும் முறை

இதற்காக பெரிய மாநிலங்கள், சிறிய மாநிலங்கள், யூனியன் பிரதேசங்கள் என 3 வகையாக பிரித்து வரிசைப்படுத்தி உள்ளது.

#### தர வரிசை
மொத்தம் உள்ள 20 பெரிய மாநிலங்களில் ஒட்டுமொத்த செயல்பாட்டில் கேரளா முதலிடத்தில் உள்ளது. கேரளாவின் பள்ளி கல்வித்தரம் 76.6 சதவீதமாக உள்ளது.அதனைத் தொடர்ந்து ராஜஸ்தான் 72.8 சதவீதம், கர்நாடகம் 69.5 சதவீதம், குஜராத் 61.9 சதவீதம், அசாம் 60.29 சதவீதம், மராட்டியம் 57.43 சதவீதம், தமிழ்நாடு 56.37 சதவீதம் என உள்ளன. இதில் தமிழ்நாடு 7 வது இடத்தில் உள்ளது. மிகவும் குறைவாக உத்தரபிரதேசம் 36.4 சதவீதமாக உள்ளது.

## மேற்கோள்கள்

## வெளியிணைப்புகள்
*நிதி ஆயோக் வலைத்தளம்

பகுப்பு:இந்திய அமைப்புகள்
பகுப்பு:இந்திய ஆணைக்குழுக்கள்
பகுப்பு:இந்திய அரசு அமைப்புகள்
பகுப்பு:2015-இல் உருவாக்கப்பட்ட அமைப்புகள்
பகுப்பு:மோதி ஆட்சியின் திட்டங்கள்
பூந்துறையான்

**முனைவர் பூந்துறையான்** (பிறப்பு: ஏப்ரல் 23, 1950, இயற்பெயர் : இரத்தினமூர்த்தி) தமிழகத்தைச் சேர்ந்த தமிழ் ஆய்வாளர் ஆவார். தமிழ்நாட்டில், ஈரோடு மாவட்டம், கள்ளிப்பட்டி என்னும் ஊரில் பிறந்தவர். இவரின் பெற்றோர் கா.வெங்கடாசலம், வீரம்மாள். மனைவி சாந்தி. இவர் தமிழுக்காக உழைக்கும் முதன்மையானவர்களில் ஒருவர். தமிழாசிரியராகப் பணியாற்றி ஓய்வுபெற்றவர். தனித்தமிழறிஞர்கள் பலரின் தொடர்பில் இருந்தவர். அவர்களின் நூல்களைக் கற்றும், இயக்கப் பணிகளில் பங்கெடுத்தும் வருபவர். தொல்காப்பிய நோக்கில் புதுக்கவிதை என்னும் தலைப்பைத் தேர்ந்து எடுத்து, பேராசிரியர் முனைவர் கா. அரங்கசாமியின் நெறிப்படுத்தலில் முனைவர் பட்டம் பெற்றவர். தமிழகத் தமிழாசிரியர் கழகம் உள்ளிட்ட அமைப்புகளில் இணைந்து தமிழ்ப்பணி புரிந்து வருபவர். தொடர்ந்து தொல்காப்பிய ஆய்விலும், சங்க இலக்கிய ஆய்வுகளிலும் ஈடுபட்டு வருபவர்.

## கல்வி
இவர் கள்ளிப்பட்டியில் தொடக்க காலக் கல்வியை முடித்தவர். மேலைச்சிவபுரி கணேசர் செந்தமிழ்க் கல்லூரியில் வித்துவான் படிப்பை நிறைவு செய்தவர். மதுரை காமராசர் பல்கலைக்கழகத்தில் முதுகலை, கோவை பாரதியார் பல்கலைக்கழகத்தில் இளம் முனைவர், முனைவர் பட்டங்களைப் பெற்றவர்.

## எழுதி வெளியிட்ட நூல்கள்
* மரபுத்தொடர்களும், சொற்றொடர்களும் (1977)
* தொல்காப்பிய நோக்கில் புதுக்கவிதை (2000)
* திருமுருகாற்றுப்படை அமைப்பியல் ஆய்வு (2001)
* மாணவர் நாற்பது (2004)
* குடும்ப மேலாண்மை (2005)
* நாம் தமிழாசிரியர் (20010)
* கண்மணி நீ அய்.ஏ.எஸ். ஆக வாழ்த்துகிறேன் (2010)
* குறிஞ்சிப்பாட்டு 99 மலர்களின் வண்ணப்படங்களுடன் (2011)
* தெரிந்த குறட்பாக்கள் எத்தனை? (2011)
* தொண்டு செய்யத் துடிப்போர்க்கு (2011)
* திருக்குறள் உரை (குறுந்தகட்டுடன்) (2011)
* மாணவர் இருபது (2012)
* தமிழ்நாட்டு அஞ்சல் குறியீட்டு எண்கள் (2012
* தலை நிமிர்வோம், தமிழ் உணர்வோடு (2012)
* செல்லக் குழந்தைகளுக்கு நல்ல தமிழ்ப்பெயர்கள் (2012)
* இளைய வீறே! எழுகவே! (2013)
* திருவள்ளுவர் வெள்ளி,பொன் காசுகள் (2009)
* திருவள்ளுவர் வெள்ளிச்சிலை (2010)
* மாணவர் இருபது காணொளி / video (2013)

## வெளி இணைப்புகள்
* தொல்காப்பிய நோக்கில் புதுக்கவிதை - முனைவர் பூந்துறையான்
* தொல்காப்பிய அறிஞர் முனைவர் பூந்துறையான்  - முனைவர் மு.இளங்கோவன்

ஆய்வாளர்கள்
பகுப்பு:தமிழறிஞர்கள்
பகுப்பு:1950 பிறப்புகள்
பகுப்பு:வாழும் மக்கள்
செடான் பூங்கா அரங்கம்

**செடான் பூங்கா** (*Seddon Park*) நியூசிலாந்தின்  நான்காவது பெரிய நகரமும் "சிற்றூர் பசுமைத்தன்மை"  உடையதுமான  ஆமில்டனில் அமைந்துள்ள துடுப்பாட்ட விளையாட்டரங்கமாகும். இங்கு பார்வையாளர்களுக்கு சிற்றுலா சென்ற உணர்வு ஏற்படுகின்றது.  நியூசிலாந்தின் கொள்ளளவில் நான்காவது பெரிய துடுப்பாட்ட அரங்கமாகவும்  'உண்மையான' நீள்வட்ட அரங்கங்களில் மூன்றாவது  பெரிய அரங்கமாகவும் விளங்குகின்றது. இந்த விளையாட்டரங்கத்திற்கு முன்னாள் நியூசிலாந்தின் பிரதமர் ரிச்சர்டு செடானின் பெயர் சூட்டப்பட்டுள்ளது.
## வெளியிணைப்புகள்

* Cricinfo entry
* CricketWeb entry 

பகுப்பு:நியூசிலாந்தின் விளையாட்டரங்குகள்
சாக்சுட்டன் ஓவல் அரங்கம்

**சாக்சுட்டன் ஓவல்** (*Saxton Oval*)  அல்லது **சாக்சுட்டன் களம்** (*Saxton Field*) நியூசிலாந்தின் நெல்சனில் உள்ள துடுப்பாட்ட ஆடுகளமாகும். இது 2015 துடுப்பாட்ட உலகக்கிண்ணத்திற்கான நிகழிடங்களில் ஒன்றாகத் தேர்ந்தெடுக்கப்பட்டுள்ளது. இப்போட்டிகளின்போது மூன்று ஆட்டங்கள் இங்கு நடைபெறுகின்றன.
## வரலாறு
நெல்சன் துடுப்பாட்ட சங்கம் $3.8 மில்லியன் செலவில் இதைக் கட்டி முடித்த பின்னர் முந்தைய டிரபால்கர் பூங்காவிலிருந்து இங்கு மாறியது. பன்னோக்கு விளையாட்டு வளாகத்தின் ஒரு அங்கமாக சாக்சுட்டன் ஓவல் உள்ளது. இந்த வளாகத்தில்  தடகள விளையாட்டுக்கள், சங்கக் கால்பந்து, வளைதடிப் பந்தாட்டம் மற்றும் மென்பந்தாட்டம் விளையாடவும் வசதிகள் உள்ளன.

இங்கு ஆடவருக்கான முதல் பன்னாட்டு துடுப்பாட்டம்  சனவரி 4, 2014 அன்று நடைபெற்றது; மேற்கிந்தியத் தீவுகளுக்கும் நியூசிலாந்திற்கும் இடையே 50 நிறைவு ஆட்டம் ஆடப்பட்டது.

## மேற்சான்றுகள்

பகுப்பு:நியூசிலாந்தின் விளையாட்டரங்குகள்
வேளச்சேரி தொடருந்து நிலையம்

**வேளச்சேரி தொடருந்து நிலையம்** *(Velachery railway station)* சென்னை பறக்கும் தொடருந்துத் திட்டத்தைச் சார்ந்த வேளச்சேரியில் உள்ள தொடருந்து நிலையம் ஆகும். 

## வரலாறு
19 நவம்பர் 2007 அன்று வேளச்சேரி தொடருந்து நிலையம் செயல்பட துவங்கியது. வேளச்சேரி தொடருந்து நிலையமானது சென்னை மற்றும் காஞ்சிபுரம் மாவட்டங்களுக்கு இடையே ஒரு எல்லை போல் செயல்படுகிறது.

## அமைவிடம்
இங்கு உள்ள நடைமேடையின் நீளம் 280 மீட்டர் ஆகும். தொடருந்து நிலைய வளாகத்தில் 12,250 சதுர மீட்டர் பரப்பளவு கொண்ட திறந்தவெளி வாகன நிறுத்த வசதி உள்ளது.
தொடருந்து நிலையத்தில் இருந்து அரை கி.மீ தொலைவில் (வேளச்சேரி) விஜயநகரம் பேருந்து நிலையம் உள்ளது. அங்கிருந்து சென்னையின் பிற பகுதிகளுக்கு பேருந்தில் செல்லலாம்.

## போக்குவரத்து
இந்த நிலையத்தில் இருந்து பூங்கா நகர் வரை தொடர்வண்டியில் செல்லலாம். பெருங்குடி, தரமணி, திருவான்மியூர், இந்திரா நகர், கஸ்தூரிபா நகர், மைலாப்பூர் வழியாக சென்னை சென்ட்ரல்(பூங்கா நகர்) நிலையத்தை அடையலாம்.

## படங்கள்

EMU at velachery MRTS.JPG
Velachery Railway station June 2010.jpg
Velachery railway station.jpg


## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
சிறீபுருசன்

**சிறீபுருசன்** (726–788), என்பவன் மேற்கு கங்க மரபைச்சேர்ந்த மன்னன் இம்மரபில் ஏறக்குறைய 62 ஆண்டுகள் ஆட்சிசெய்தவன். இவனுக்கு முன் ஆட்சியில் இருந்த முதலாம் சிவமாறனின் பேரன். இவன் கங்க மரபில் மிகச்சிறப்பாகப் பேசப்படும் மன்னனாவான்.

## எழுதிய நூல்
இவன் சிறந்த கல்விமான். யானைப்போரில் வல்லவன்.கஜசாத்திரம் என்ற நூலை எழுதியவன்.

## அரச உறவுகள்
பாண்டியன் பராங்குசன் கங்க நாட்டின் மீது படையெடுத்து வந்தான். சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக சாளுக்கியரும் போர்க்களத்திற்கு வந்தனர். கி.பி.740 அல்லது 741ல் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான். இப்போருக்கு பிறகு பாண்டிய பேரரசு தென்னாட்டின் உச்ச பேரரசாக மாறியது. இதன் பிறகு கங்கர்கள் பாண்டியரின் மேலாட்சியை ஏற்றுக்கொண்டு, அவர்களின் நேசத்திற்கு அடையாளமாகச் சிறிபுருசன் புதல்வியை பாண்டிய இளவரசன் பராந்தகனுக்கு மணமுடித்தனர். 

## பட்டப் பெயர்கள்
கட்டாணை, மகாராசாதிராசன், பரமேசுவரன், பிருத்துவி கொங்கணி, கொங்கணி முத்தரசன், பெருமானடி சிறீவல்லபன், ரணபஜனன் போன்ற பட்டப் பெயர்களைச் சிறீபுருசன் பெற்றிருந்தான்.

## குறிப்புகள்

பகுப்பு:மேலைக் கங்கர்கள் மரபு
பகுப்பு:கர்நாடக வரலாறு
 பகுப்பு:இந்திய அரசர்கள்
2015 ஏர்செல் சென்னை ஓப்பன்

**2015 [[சென்னை ஓப்பன்]]** என்பது 2015ஆம் ஆண்டிற்கான டென்னிசு தொழில்முறை விளையாட்டுக்காரர்கள் சங்கம் ஏற்புடைய டென்னிசு போட்டியாகும். இபோட்டி சென்னையில் நுங்கம்பாக்கம் டென்னிஸ் அரங்கத்தில் கடுந்தரை ஆடுகளங்களில் நடைபெற்றது. இந்தியாவில் நடைபெறும் ஒரே ஏடிபி போட்டியான இது 20ஆவது பதிப்பாகும். இப்போட்டி சனவரி 5, 2015 தொடங்கி சனவரி 11, 2015 வரை நடைபெற்றது.

## புள்ளிகளும்  பரிசுத்தொகையும்

### புள்ளிகள் வழங்கல்

### பரிசுத்தொகை


*அணி வாரியாக

## ஒற்றையர் முதன்மை நிரலில் பங்கேற்பு
### போட்டி நிரல்வரிசை

*1 தரவரிசை  திசம்பர் 29, 2014 நிலவரப்படி

### மற்ற போட்டியாளர்கள்
கீழ்கண்ட விளையாட்டு வீரர்களுக்கு ஒற்றையர் முதன்மை நிரலில் ஆட நேரடி அழைப்பு வழங்கப்பட்டுள்ளது:
*  சோம்தேவ் தேவ்வர்மன்
*  இராம்குமார் இராமநாதன்
*  எலியாசு இமெர்

கீழ்கண்ட விளையாட்டு வீரர்கள் தகுநிலைப் போட்டிகள் மூலம் பங்கேற்க அழைக்கப்பட்டுள்ளனர்:
*  அல்யாசு பெடென் 
*  எவெக்னி டோன்சுகோய் 
*  என் விஜய் சுந்தர் பிரசாந்த்
*  லூக்கா வான்னி

### ஓய்வுபெற்றோர்
*  மார்செல் கிரானோல்லர்சு
## இரட்டையர் முதன்மை நிரல் பங்கேற்பு
### போட்டி நிரல்வரிசையாளர்கள்

*1 தரவரிசை  திசம்பர் 29, 2014 நிலவரப்படி

### மற்ற போட்டியாளர்கள்
கீழ்கண்ட இரட்டையர்களுக்கு இரட்டையர் முதன்மை நிரலில் பங்கேற்க நேரடி அழைப்பு வழங்கப்பட்டுள்ளது:
*  ஸ்ரீராம் பாலாஜி /  ஜீவன் நெடுஞ்செழியன்
*  மகேஷ் பூபதி /  சாக்கேத் மினெனி

## மேற்சான்றுகள்

## வெளியிணைப்புகள்
*அலுவல்முறை வலைத்தளம்

பகுப்பு:சென்னையில் விளையாட்டு
பகுப்பு:2015 இல் இந்தியா
பகுப்பு:டென்னிசு போட்டிகள்
இரண்டாம் சிவமாறன்

**இரண்டாம் சிவமாறன்**	(788–816) என்பவன் மேலைக் கங்க மரபைச் சேர்ந்த மன்னன். இவன் சிறீபுருசனுக்கு பின் வந்த மன்னனாவான்.

இவன் நெருக்கடியான காலகட்டத்தில் ஆட்சி செய்தவனாவான். இவன் இராட்டிரகூட மன்னர்களை எதிர்த்தமையால் மூன்றாம் கோவிந்தனால் சிறைப்படுத்தப்பட்டான்.

கோவிந்தன் வட நாட்டுப் போரில் ஈடுபட்டபோது, சிவமாறன் சேர, பாண்டிய, பல்லவ மன்னர்களோடு சேர்ந்து எதிர்க் கூட்டணியில் பங்கு கொண்டான். வடக்கிலிருந்து திரும்பிய கோவிந்தனோடு நிகழ்ந்த போரில் கங்கர்களுக்கு பேரிழப்பு ஏற்பட்டது.

## உசாத்துணை
*தகடூர் வரலாறும் பண்பாடும் - இரா.இராமகிருட்டிணன். பக்.174

பகுப்பு:மேலைக் கங்கர்கள் மரபு
பகுப்பு:கன்னட எழுத்தாளர்கள்
பகுப்பு:816 இறப்புகள்
பகுப்பு:இந்திய அரசர்கள்
ரேஞ்சர் 2

**ரேஞ்சர் 2** (Ranger 2) என்பது அமெரிக்காவின் நாசாவால் ரேஞ்சர் திட்டத்தில் ஏவப்பட்ட விண்கலன்களில் ஒன்றாகும். இவ்விண்கலம் 1961ஆம் ஆண்டின் நவம்பர் பதினெட்டாம் நாளில் செலுத்தப்பட்டது. இவ்விண்கலம் எதிர்கால நிலவுப் பயணத்திற்குத் தேவையான தரவுகளைச் சேகரிக்க அனுப்பப்பட்டது. காஸ்மிக் கதிர்கள், காந்தப் புலம், கதிர்வீச்சு, தூசிப் பொருட்கள், ஹைட்ரஜன் வாயு, பூமியின் ஈர்ப்பின் தாக்கம் ஆகியவற்றை பற்றிய சோதனைக்காகச் செலுத்தப்பட்டது.

## வடிவம்
இது ரேஞ்சர் 1 விண்கலத்தின் வடிவத்தை ஒத்தது. அறுங்கோண வடிவமுடையது. இதன் அடிப்பாகம் 1.5 மீட்டர் அளவுடையது. இதன் சூரிய மின்தகடுகள் 5.2 மீட்டர் அளவுடையன. இதன் அடிப்புறத்தில் அதிதிறன் அலை வாங்கி/செலுத்தி இணைக்கப்பட்டிருந்தது. இதன் 4 மீட்டர் உயரமுடைய கோபுரத்திலும் அடிப்புறத்திலும் சோதனைக் கருவிகள் பொருத்தப்பட்டிருந்தன.

## ஏவுதல்
இவ்விண்கலம் பூமியின் தாழ் வட்டப்பாதையில் நிலைநிறுத்தப்பட்டு, பின்னர் பாதை மாறுமாறு திட்டமிடப்பட்டிருந்தது. ஆனால், பூமியின் தாழ் வட்டப்பாதைக்குப் பின்னர், தொழில்நுட்பக் கோளாறு காரணமாய் திட்டமிட்டபடி செலுத்த இயலவில்லை. விண்கலம் நவம்பர் 20, 1961 அன்று பூமிக்குத் திரும்பியது.

## இதையும் பார்க்கவும்
* ரேஞ்சர் திட்டம்

## மேற்கோள்கள்

பகுப்பு:ரேஞ்சர் திட்டம்
பகுப்பு:விண்வெளிக்கலங்கள்
நாகெல் புள்ளி

வடிவவியலில் ஒரு முக்கோணத்தின்  **நாகெல் புள்ளி**  (*Nagel point*) என்பது அம்முக்கோணத்தின் ஒரு முக்கோண  மையம் (ஒரு முக்கோணத்தில் அதன் அமைவிடம் மற்றும் அளவுகளால் மாறுபடாதவகையில் வரையறுக்கப்படும் புள்ளிகள் முக்கோண நடுப்புள்ளிகள்) ஆகும். முக்கோணம் *ABC* இன் வெளிவட்டங்களின் தொடுபுள்ளிகள் *T**A*, *T**B*,  *T**C* எனில் *AT**A*, *BT**B*, *CT**C* ஆகிய மூன்று கோட்டுத்துண்டுகளும் முக்கோணத்தின் பிளப்பிகள்) ஆகும். அவை மூன்றும் ஒரு புள்ளியில் சந்திக்கின்றன. அப்புள்ளி  முக்கோணத்தின் நாகெல் புள்ளி (*N*)  எனப்படுகிறது. 19ஆம் நூற்றாண்டின் ஜெர்மானியக் கணிதவியலாளரான கிறிஸ்டியன் ஹெயின்ரிச் வொன் நாகலைச் (Christian Heinrich von Nagel) சிறப்பிக்கும் விதமாக இப்புள்ளிக்குப் அவரது பெயர் இடப்பட்டுள்ளது.

வெளிவட்டங்களின் துணையின்றியும் *T**A*, *T**B*,  *T**C* புள்ளிகளைக் காணலாம்.  *A* இலிருந்து  முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில்  *T**A* புள்ளியும், *B* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T**B* புள்ளியும், *C* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T**C* புள்ளியும் அமைகின்றன. இதனால் நாகெல் புள்ளியானது **இருசமக்கூறிடப்பட்ட சுற்றளவுப் புள்ளி**  (*bisected perimeter point*) எனவும் சில சமயங்களில் அழைக்கப்படுகிறது.,

## பிற முக்கோண மையங்களுடன் தொடர்பு
நாகெல் புள்ளியானது கெர்கோன் புள்ளியின் ஐசோட்டாமிக் இணையியம் ஆகும். ஒரு முக்கோணத்தின் நாகெல் புள்ளி, நடுக்கோட்டுச்சந்தி, உள்வட்ட மையம் ஆகிய மூன்றும் ஒரே கோட்டின் மீதமைகின்றன. அக்கோடு, "நாகெல் கோடு" எனப்படுகிறது. நடுப்புள்ளி முக்கோணத்தின் நாகெல் புள்ளியாக உள்வட்ட மையம் இருக்கும்.

## முக்கோட்டு ஆட்கூறுகள்
நாகெல் புள்ளியின் முக்கோட்டு ஆட்கூறுகள் (trilinear coordinates):
:\csc^2(A/2)\,:\,\csc^2(B/2)\,:\,\csc^2(C/2)

:::(அல்லது) 

முக்கோணத்தின் பக்க நீளங்கள்  *a* = |*BC*|, *b* = |*CA*|, and *c* = |*AB*| எனில்:
:\frac{b + c - a}{a}\,:\,\frac{c + a - b}{b}\,:\,\frac{a + b - c}{c}.

## மேற்கோள்கள்

*

## வெளியிணைப்புகள்
* Nagel Point from Cut-the-knot
* Nagel Point, Clark Kimberling
* 
* Spieker Conic and generalization of Nagel line  at Dynamic Geometry Sketches  Generalizes Spieker circle and associated Nagel line.

பகுப்பு:முக்கோண மையங்கள்
முதலாம் சிவமாறன்

**முதலாம் சிவமாறன்** (679–726) என்பவன் மேற்கு கங்க மரபைச்சேர்ந்த மன்னன் இவன் இவனுக்கு முன் ஆட்சியில் இருந்த **பூவிக்ரமனின்** சகோதரன். இவன் ஆட்சிப் பொறுப்பேற்றதும் சாளுக்கியர்களும்,பல்லவர்களும் இவனை அடக்க முற்பட்டனர். ஆனால் சிவமாறன் எவருக்கும் தலை வணங்காமல் திறம்பட ஆட்சி செலுத்தினான். இவனது கல்வெட்டுகள் தமிழகத்தின் தர்மபுரி,கிருட்டிணகிரி மாவட்டங்களில் காணப்படுகின்றன.

## சிவமாறனின் பட்டப் பெயர்கள்
அவனி மகேந்திரன், ஸ்திரவிநித பிருத்துவி கொங்கனி, நவகாமன், சிஸ்த பிரியன் போன்ற பட்டப் பெயர்களைச் சிவமாறன் பெற்றிருந்தான்.

## உசாத்துணை
* வரலாற்றில் தகடூர் - செ.சாந்தலிங்கம் பக்.55

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
ஏக்லி ஓவல் அரங்கம்

**ஏக்லி ஓவல்** (*Hagley Oval*, *ஹேக்லி நீள்வட்ட அரங்கம்*) நியூசிலாந்தின் தெற்குத் தீவில் கிறைஸ்ட்சேர்ச் நகரில் *ஹேக்லி பூங்கா* என்னுமிடத்தில் அமைந்துள்ள துடுப்பாட்ட விளையாட்டரங்கமாகும். இங்கு முதன்முதலாக பதியப்பட்டுள்ள ஆட்டம் 1867 ஆம் ஆண்டில் நிகழ்ந்தது. கேன்டர்பரி துடுப்பாட்ட அணிக்கும் ஒடாகோ துடுப்பாட்ட அணிக்கும் இடையே இந்த ஆட்டம் நடைபெற்றது. அதன்பிறகு 1920 ஆம் ஆண்டுகள் வரை கேன்டர்பரி இதனை அடிக்கடி பயன்படுத்தவில்லை.

உள்நாட்டு மாநில அணிகளுக்கிடையேயான புளுங்கெட் கேடய ஆட்டமொன்று முதலில் திசம்பர் 1907 அன்று கேன்டர்பரிக்கும் ஆக்லன்டிற்கும் இடையே நடைபெற்றது. பின்னர் 1979 இல் தான் கேன்டர்பரி திரும்பவும் இங்கு விளையாடியது; 1993ழ94 ஆண்டுகளில் செல் கோப்பை ஆட்டங்களுக்கு இதனைத் தன் தாயக அரங்கமாகக் கொண்டது. 

இந்த அரங்கத்தில் முதல் ஒருநாள் பன்னாட்டுத் துடுப்பாட்டம்  இசுக்காட்லாந்திற்கும்  கனடாவிற்கும் இடையே  உலகக்கிண்ண தகுநிலைப் போட்டிகளுக்காக சனவரி 23, 2014 அன்று நடந்தது.  இங்கு மூன்று மகளிர் தேர்வுத் துடுப்பாட்டப் போட்டிகளும் ஆறு மகளிர் ஒருநாள் பன்னாட்டுத் துடுப்பாட்டப் போட்டிகளும் நடந்தேறியுள்ளன.  

2013இல்  இந்த அரங்கை பன்னாட்டு துடுப்பாட்ட நிகழிடமாக மேம்படுத்தும் திட்டத்தை கேன்டர்பரி துடுப்பாட்ட சங்கம் முன்மொழிந்தது; நிரம்ப சர்ச்சைக்குப் பின்னர் சுற்றுச்சூழல் நீதிமன்றம் இதற்கு ஒப்புதல் அளித்தது.

2014இல்  நியூசிலாந்தின் எட்டாவது  தேர்வுத் துடுப்பாட்ட நிகழிடமாக ஹக்ளே ஓவல் ஏற்கப்பட்டது; இலங்கைக்கு எதிரான பொக்சிங் நாள் தேர்வு ஆட்டம் 2011 நிலநடுக்கத்திற்கு பிறகான கிறைஸ்ட்சேர்ச்சின் முதல் தேர்வாட்டமாக அமைந்தது.

## நடந்தேறிய தேர்வுத் துடுப்பாட்டங்கள்

## மேற்சான்றுகள்

## வெளியிணைப்புகள்
* ஹேக்லி ஓவல், கிறைஸ்ட்சேர்ச் - கிரிக்இன்ஃபோ
* ஹேக்லி ஓவல், கிறைஸ்ட்சேர்ச் - கிரிக்கெட் ஆர்க்கைவ்

பகுப்பு:நியூசிலாந்தின் விளையாட்டரங்குகள்
பகுப்பு:தெற்குத் தீவு
ஆயர் குரோ

**ஆயர் குரோ** (ஆங்கிலம், மலாய் மொழி: **Ayer Keroh**) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு முக்கிய நகரம் ஆகும். இந்த நகர்ப் பகுதி தற்போது மலாக்கா மாநிலத்தின் அரசு நிர்வாக மையமாகவும் விளங்குகிறது. சுற்றுலாப் பயணிகளைக் கவரும், குட்டி மலேசியா *(Mini Malaysia)*, குட்டி ஆசியான் *(Mini ASEAN)*, மலாக்கா வண்ணத்துப் பூச்சி - ஊர்வன காப்பகம் *(Malacca Butterfly & Reptile Sanctuary)*, விலங்கியல் பூங்கா போன்றவை பிரசித்தி பெற்றவை.

கோலாலம்பூர் மாநகரில் இருந்து 134 கி.மீ. தொலைவிலும், மலாக்கா மாநகரில் இருந்து 15 கி.மீ. தொலைவிலும் இருக்கிறது. தீபகற்ப மலேசியா, வடக்கு-தெற்கு விரைவுசாலை (மலேசியா)யின் ஆயர் குரோ நுழைவுச் சாவடியில் இருந்து மூன்று கி.மீ. தொலைவில் இருக்கிறது.

## பொது

இரவு விலங்கியல் பூங்கா எனும் சுற்றுலா நிகழ்ச்சியும் இரவு நேரங்களில் நடைபெற்று வருகிறது. இரவு சார் விலங்குகளின் நடமாட்டத்தை அந்த நிகழ்ச்சியில் காண முடியும். தவிர, இங்குள்ள தாமான் புவாயா எனும் முதலைகள் பண்ணை *(Taman Buaya)*, உலக தேனீக்கள் அருங்காட்சியகம் *(World Bees Museum)* போன்றவை, பொழுதுபோக்குச் சார்ந்த உயிரியல் பூங்காக்களாக விளங்குகின்றன.

## மலாக்கா மணிப்பால் மருத்துவக் கல்லூரி

மலாக்கா மணிப்பால் மருத்துவக் கல்லூரி இங்குதான் உள்ளது. மலேசியாவைச் சேர்ந்த மாணவர்களும், வெளிநாட்டு மாணவர்களும் இந்தக் கல்லூரியில் மருத்துவம் பயின்று வருகின்றனர். மலாக்கா மாநகரத்தில் இருந்து 15 கி.மீ. தொலைவில் இருக்கும் ஆயர் குரோ பகுதியில், மலாக்கா மணிப்பால் மருத்துவக் கல்லூரி அமைந்து இருக்கிறது.

1997 ஆம் ஆண்டு தோற்றுவிக்கப் பட்ட இந்தக் கல்லூரியில் இது வரை 1500 மருத்துவர்கள் படித்துப் பட்டம் பெற்றுள்ளனர். புக்கிட் பெருவாங் புற நகர்ப் பகுதியில் பல்லூடகப் பல்கலைக்கழகம் ஒன்றும் உள்ளது. மலேசியாவில் இருக்கும் ஒரே பல்லூடகப் பல்கலைக்கழகம் இது தான். இந்தப் பலகலைக்கழகத்தில் கணினியியல் படிப்பதற்கு மத்திய கிழக்கு நாடுகளிலிருந்து ஆயிரக்கணக்கான மாணவர்கள் வருகின்றனர்.

## கல்வி

## அரசியல்

## மருத்துவ  நலன்

## விளையாட்டு மற்றும் பொழுதுபோக்கு

## காட்சியகம்

File:Ayer Keroh Highway.JPG| ஆயர் குரோ நெடுஞ்சாலை
File:Taman Tasik Utama Industrial Area.JPG| தாமான் தாசேக் உத்தாமா தொழில்துறை வளாகம்
File:Pintu Gerbang Ayer Keroh.jpg| ஆயர் குரோ நுழைவாயில் வளைவு
File:Garden of Thousand Flowers.JPG| ஆயர் குரோ ஆயிரம் மலர்களின் தோட்டம்
File:Melaka Craft Center.jpg| மலாக்கா கைவினை மையம்
File:Prison Products Gallery.JPG| சிறை தயாரிப்பு காட்சியகம்



## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
அழுகண்ணி

**அழுகண்ணி** (*drosera burmanni*) என்பது கிடைப்பதற்கு அரிதான ஒரு காயகற்ப மூலிகை ஆகும். இது ஒரு அடி நீளம் வளரும் ஒரு குத்துச் செடி. இம் மூலிகைக்கு வடமொழியில் ருதந்தி என்றும் சாவ்வல்யகரணி என்றும் பெயர் உண்டு. இதன் இலை தடிமனாகவும் வழுவழுப்பாகவும் கடலை இலையினைப் போலவும் இருக்கும். இதன் இலையின் நுனியில் இருந்து பனித்துளி போல் நீர் கசிந்து கொண்டே இருக்கும். அதனால் இந்தச் செடிக்கு அடியில் பூமியில் எப்போதும் ஈரப்பதம் இருக்கும். இந்த நீர் இனிப்புச் சுவை உடையதால் எப்போதும் எறும்பு மொய்த்துக்கொண்டே இருக்கும். இது ஒரு ஜீவ சக்தி உடைய மூலிகை. இது ஒரு பூண்டு வகையைச் சார்ந்தது என்று ஆங்கிலத்தில் கூறுவர். சதுரகிரி மலையில் இம் மூலிகை இருக்கிறது.

## மருத்துவ குணங்கள்
இதனை முறைப்படி 48 நாட்கள் சாப்பிட்டு வந்தால் நரை, திரை, மூப்பு, பிணி இன்றி நெடுங்காலம் வாழலாம். இக் காயகற்ப மூலிகையை முறைப்படி உண்டுவந்தால் உடலில் வெட்டுப்பட்ட பாகங்களை உடனே இணைக்கும் என்று சித்தர் பாடல்கள் குறிப்பிடுகின்றன.

## மேற்கோள்கள்

பகுப்பு:மூலிகைகள்
தொழுகண்ணி

**தொழுகண்ணி** ( Desmodium gyrans, Telegraph Plant, Semaphore plant or dancing grass ) என்பது கிடைப்பதற்கு அரிதான ஒரு காயகற்ப மூலிகை ஆகும். இதன் இலை பார்ப்பதற்குச் சனப்ப இலை போல இருக்கும், இதைத் தொட்ட உடன் பக்க இலையுடன் இலை சேர்ந்து கைகூப்புவது போல் இருக்கும். ஒரு முழ நீளம் வரை வளரும், அந்தி மல்லிச் செடியின் தோற்றத்தை ஒத்து இருக்கும். 
சூரியன் உச்சியில் இருக்கும் போது இலைகள் சேர்ந்து பிரிவது மிக வேகமாக இருக்கும். சூரியனின் சக்தி இதற்கு அதிக ஆற்றல் அளிப்பதனாலேயே இது நிகழ்கிறது. சதுரகிரி மலையில் இம் மூலிகை இருக்கிறது.

## மருத்துவ குணங்கள்
அழுகண்ணி போலவே இக் காயகற்ப மூலிகையையும் முறைப்படி உண்டுவந்தால் உடலில் வெட்டுப்பட்ட பாகங்களை உடனே இணைக்கும் என்று சித்தர் பாடல்கள் குறிப்பிடுகின்றன.

## வெளி இணைப்புகள்
* Die Telegraphenpflanze  - Botanische Gärten der Universität Bonn

## தொழுகண்ணி

File:Thozhukanni.JPG


## மேற்கோள்கள்

பகுப்பு:மூலிகைகள்
கடிதப் புதினம்

**கடிதப் புதினம்** அல்லது **கடித நாவல்** என்பது ஒரு வகை உரைநடை இலக்கியம் ஆகும்.

கதாபாத்திரங்களுக்கு இடையேயான தொடர்ச்சியான கடிதங்கள் மூலமாக கதையை நகர்த்திச் செல்வது இவ்வகை இலக்கியம் ஆகும். கடிதப் புதினங்களில் பெரும்பாலும் கடிதங்கள் பயன்படுத்தப்பட்டாலும் சில சமயங்களில் நாட்குறிப்புப் பதிவுகள், செய்தித்தாள் குறிப்புகள் போன்றவையும் பயன்படுத்தப்படும்.  புதின வகைகளில் முதன் முதலில் உருவாக்கப்பட்டவைகளில் கடிதப் புதினமும் ஒரு வகை ஆகும். பத்தொன்பதாம் நூற்றாண்டு வரை இவ்வகை இலக்கியங்கள் புகழ்வாய்ந்தவையாக திகழ்ந்தன. எசுப்பானிய மொழியில் எழுதப்பட்ட "'பிரிசன் ஆப் லவ்"' என்ற புதினம் முதன் முதலில் எழுதப்பட்ட கடிதப் புதினமாகும்.

## வகைகள்
கடிதப் புதினங்கள் கதாபாத்திரங்களின் எண்ணிக்கையைப் பொறுத்து வகைப்படுத்தப்படுகின்றன. ஒரே கதாபாத்திரம் எழுதும் கடிதங்களைக் கொண்ட புதினம், இரு கதாபாத்திரங்கள் இடையேயான கடிதப் போக்குவரத்துகளைக் கொண்ட புதினம், இரண்டுக்கு மேற்பட்ட கதாபாத்திரங்கள் இடையேயான கடிதங்களின் மூலமான கதையைக் கொண்ட புதினங்கள் என்று வகைப்படுத்தப்படுகின்றன.

## மேற்கோள்கள்

பகுப்பு:இலக்கியம்
பகுப்பு:புதினங்கள்
ஐதராபாத் ஸ்டேட் வங்கி

**ஐதராபாத் ஸ்டேட் வங்கி** அல்லது **ஸ்டேட் பேங்க் ஆப் ஐதராபாத்** என்பது இந்தியாவில் செயல்பட்டுவரும் 27 பொதுத்துறை வங்கிகளில் ஒன்றாகும்.  இவ்வங்கி 1941 ஆம் ஆண்டில், ஐதராபாத்தின் அப்போதைய அரசரான மிர் உஸ்மான் அலி கான் என்பவரால் உருவாக்கப்பட்டது. ஒருங்கிணைந்த இந்தியாவை உருவாக்குவதற்காக 1948 ஆவது ஆண்டில் மேற்கோள்ளப்பட்ட போலோ நடவடிக்கையின் மூலம் ஐதராபாத் மாநிலம் இந்தியாவுடன் ஒருங்கிணைக்கப்பட்ட ஒரு பகுதி ஆனது. 1950ஆம் ஆண்டு சுமார் 50 கிளைகளுடன் ஐதராபாத்தில் மட்டும் செயல்பட்ட இவ்வங்கி, படிப்படியாக மற்ற மாநிலங்களிலும் தொடங்கப்பட்டது. 1956 ஆம் ஆண்டு முதல் பாரத ஸ்டேட் வங்கியின் துணை வங்கியாகச் செயல்பட்டு வருகிறது. இந்த வங்கியின் தலைமை ஐதராபாதில் உள்ளது. இந்திய  முழுவதும் 1700 கிளைகளும் 12800 ஊழியர்களும் பணி புரிகின்றனர். தெலுங்கனா மாநிலத்தின் (650 கிளைகள்) தலைமை வங்கியாளராக இந்த வங்கி திகழ்கின்றது.

## சேவைகள்
இவ்வங்கி சேமிப்பு கணக்குகள் மட்டுமின்றி, இணைய வழி பரிவர்த்தனைகளும் தனது வாடிக்கையாளர்களுக்கு  வழங்கி வருகிறது
## ஒன்றிணைப்பு
2016 ஆம் ஆண்டில், ஐதராபாத் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன்  இணைக்கப்பட்டன.

## மேற்கோள்கள்

பகுப்பு:இந்தியப் பொதுத்துறை வங்கிகள்
நடுவர் தீர்ப்பாயம்

**நடுவர் தீர்ப்பாயம்** (Tribunal) என்பது இருதரப்பினருக்கு இடையேயான பூசல்களை தீர்க்க அமைக்கப்படும் ஒரு அமைப்பு ஆகும்.

  | title = Oxford Companion to Law
  | place = 
  | publisher = ஒக்ஸ்போர்ட் பல்கலைக்கழகப் பதிப்பகம்
  | year = 1980
  | volume = 
  | edition = 
  | pages = 1239
  | url = http://books.google.com/?id=4GgYAAAAIAAJ
  | doi = 
  | id = 
  | isbn =0-19-866110-X }} இதில் இரு தரப்பினரும் கலந்து நடுவராக ஒருவரையோ அல்லது இருவரையோ பூசல்களை தீர்க்க நியமிக்கலாம். இருவர் நியமிக்கப்படும் பட்சத்தில் நடுவராக நியமிக்கப்படும் இருவரும் கூடி மூன்றாவதாக ஒருவரை அவைத்தலைவராக நியமிக்கலாம். ஆனால் இருதரப்பினருக்கும் எத்தனை பேரினை வேண்டுமானாலும் நியமிக்க முழு சுதந்திரம் உண்டு. சில சட்ட முறைமைகளில் ஒப்பந்தங்களில் இருக்கும் நடுவர் தீர்பாய சரத்துக்கள் இரு நடுவர்களை நியமிக்க கூறும்பட்சத்தில் மூன்றாவது நபர் மேற்கூறியவாறு நியமிக்கப்படவேண்டும் என்பது பொதுவாகவே அனுமநிக்கபடும் ஒன்றாகும்.

## நியமனம்
### அவைத்தலைவர் மற்றும் நடுவர்
### நடுவர் வழக்கறிஞர்
## நீக்கம்
### பதவி விலகல்
### இறப்பு
### வெற்றிடம் நிரப்புதல்

## சம்பளம் மற்றும் செலவுகள்
பொதுவாக நடுவர் தீர்ப்பாயங்களில் அதற்கான செலவுகளை இருதரப்பினரும் சரி சமமாக பங்கிட்டு கொள்வர். மேலும் இது அவர்கள் இருவரும் தங்களுக்கு இடையில் ஏற்படுத்திக்கொண்ட ஒப்பந்தத்தின் அடிப்படையில் தான் முடிவாகும். ஒப்பந்தத்தில் குறிக்கப்படாத பட்சத்தில் மேற்கூறியது போல் இரு தரப்பினரும் சரி சமமாக பங்கிட்டுகொள்வர். ஆயினும் நடுவர் தீர்ப்பாயம் வழங்கும் தீர்ப்பில் யார் இந்த செலவுகளை ஏற்கவேண்டும் என்று கூறும்பட்சத்தில் அவர் அதனை முழுமையாக ஏற்கவேண்டும்.

## வழக்குகளில் இருந்து பாதுகாப்பு
## அதிகார எல்லை
## வழக்கு விசாரணை
## பணிகள்
### நடைமுறைகள்
### மேல்முறையீடு

## தனிச்சிறப்பு நடுவர் தீர்பாய நிலையங்கள்

## மேற்கோள்கள்

பகுப்பு:சட்டம்
பகுப்பு:நீதிமன்றங்கள்
பகுப்பு:மனித உரிமைகள்
நான் சிந்திக்கிறேன், ஆகையால் நான் இருக்கிறேன்

***நான் சிந்திக்கிறேன், ஆகையால் நான் இருக்கிறேன்*** (**, ஒலிப்பெயர்ப்பு: "*கொஜிட்டோ இர்கோ சும்*"; , அல்லது , ; பண்டைய இலத்தீன்: ˈkoːɡitoː ˈɛrɡoː ˈsʊm;  அல்லது சிறப்பாக , நான் சிந்தித்துக் கொண்டிருக்கிறேன், ஆகையால் நான் இருக்கிறேன்.) என்பது ரெனே டேக்கார்ட் என்ற மெய்யியலாளரின் மெய்யியல் கருத்துரை ஆகும். "நான்" இருப்பதால் சிந்திக்க முடிகிறது என்ற கூற்றானது ஒருவருடைய இருத்தலை அல்லது தன் இருப்பை அத்தாட்சிப்படுத்துகிறது என்ற இலகுவான அர்த்தத்தை வழங்குகிறது. அல்லது டேக்கார்ட் விபரிப்பதன்படி, "நாம் சந்தேகித்துக் கொண்டே நாம் இருக்கிறோமா என்பதை சந்தேகிக்க முடியாது."

இக் கருத்துரை எல்லா அறிவின் ஓர் அடிப்படைக்கும் புரிந்துகொள்ளல் வடிவத்தை வழங்கியதால் இது மேற்கத்தைய மெய்யியலில் அடிப்படை மூலக்கூறாகியது. கற்பனை, ஏமாற்றுதல் மற்றும் தவறு போன்ற பொய்யாக ஏனைய அறிவு இருக்கும்போது, ஒருவருடைய சொந்த இருப்பின் உண்மையின் அத்தாட்சியாக தன் இருப்பைப்பற்றியே சந்தேகித்தல் அல்லது சிந்தித்தல் சிறந்த செயல் ஆகும்.

அறிஞர்களைவிட தன் நாட்டவர்களுக்குச் செல்ல வேண்டும் என்ற நோக்கில் இலத்தீனில் எழுதுவதைத் தவிர்த்து பிரான்சிய மொழியில் அவர் எழுதிய "முறையின் விளக்கவுரை" (1637)  () என்ற டேக்கார்ட்டின் உண்மையான கூற்றைக் கொண்டுள்ளது. இவர் "Cogito ergo sum" (*கொஜிட்டோ இர்கோ சும்*) என்ற இலத்தீன் கூற்றை "மெய்யியலின் கொள்கைகள்" (1644) என்ற நூலின் பயன்படுத்தினார்.

ஆங்கிலம் பேசுவோரிடத்தில் இவ்விவாதம் "the cogito ergo sum argument" (*கொஜிட்டோ இர்கோ சும் விவாதம்*) அல்லது சுருக்கமாக "the cogito" (*கொஜிட்டோ*) என பிரபல்யமாக அறியப்படுகிறது.

## உசாத்துணை

## வெளி இணைப்புகள்
* Routledge Encyclopedia of Philosophy: Descartes — The Cogito Argument 
* Descartes' Epistemology

பகுப்பு:மேற்குலக மெய்யியல்
கடவுளின் இருப்பு

**கடவுளின் இருப்பு** அல்லது **கடவுளின் இருத்தல்** (*Existence of God*) என்பதற்கெதிரான விவாதங்கள் மெய்யியலாளர்கள், இறையியலாளர்கள், அறிவியலாளர்கள் மற்றும் ஏனையவர்களால் ஆயிரம் ஆண்டுகளாக முன்மொழியப்பட்டு வந்துள்ளது. மெய்யியல் வரையறையில், இவ்விவாதம் அறிவாய்வியல் (இயற்கை, அறிவின் நோக்கம்) ஒழுங்குமுறைகள், உள்ளியம் (இருப்பின் இயற்கை, இருப்பு, உண்மை) என்பவற்றுடன் முதன்மையாக ஈடுபட்டதுடன், பெறுமதிக் கொள்கை, பூரணத்துவக் கருத்துக்கள் கடவுளின் கற்பிதங்களுடன் தொடர்புபட்டது. விவாத இருப்பின் பரந்த வகைகள் மீவியற்பியல், ஏரணம், அனுபவ அறிவு, உள்ளுணர்வுச் சார்பு என வகைப்படுத்தலாம். கடவுளின் இருப்பு மெய்யியல் உற்சாகமாக விவாதத்தில், சமய மெய்யியலில், பரவலர் பண்பாட்டில் விடயப் பொருளாகவுள்ளது.

மேற்கத்தைய மரபு மெய்யியலின் கடவுளின் இருப்பு பற்றிய உரையாடல் பிளேட்டோ, அரிசுட்டாட்டில் ஆகியோரினால் ஆரம்பமாகியது. இவர்கள் ஆரம்பித்த விவாதமானது தற்போது அண்டவியல் தொடர்பானதாக பகுப்பிடப்பட்டுள்ளது. கடவுளின் இருப்பு பற்றிய ஏனைய விவாதங்கள் முதலாவது உள்ளியம் பற்றிய விவாதத்தை உருவாக்கியவரான புனித அன்ஸ்லம், அண்டவியல் விவாதம் பற்றி (முறையே கலாம் விவாதம் மற்றும் முதலாவது வழி) தங்கள் சொந்த வெளியீட்டை அறிமுகப்படுத்திய இப்னு றுஷ்து மற்றும் தாமஸ் அக்குவைனஸ், அர்த்தமுடைய புலனுணர்வின் அத்தாட்சிக்கு இரக்கமுள்ள கடவுளின் இருப்பு ஏரணத்தின்படி தேவையாகும் என்ற ரெனே டேக்கார்ட், நல்லதின் இருப்பிலிருந்து கடவுளின் இருப்பினைப் பகுத்தறியலாம் என்ற இம்மானுவேல் கண்ட் ஆகியோரால் முன்வைக்கப்பட்டது. கடவுளின் இருப்புக்கு மாற்றுக் கருத்து வைத்த சிநதனையாளர்களாக டேவிட் கியூம், இம்மானுவேல் கண்ட், பிரீட்ரிக் நீட்சே, பெர்ட்ரண்டு ரசல் ஆகியோரைக் குறிப்பிடலாம். தற்கால பண்பாட்டில், கடவுளின் இருப்பு பற்றிய கேள்வி அறிவியலாளர்களான ஸ்டீபன் ஹோக்கிங், பிரான்சிஸ் கொலின்ஸ், ரிச்சர்ட் டாக்கின்சு, ஜோன் லெனொக்ஸ் ஆகியோராலும் மெய்யியலாளர்களான ரிச்சட் சுவின்புரூன், அல்வின் பிளான்டிங்கா, வில்லியம் லான் கிரேக், டானியல் டெனற், எட்வட் பெசர், டேவிட் பென்ட்லி காட் ஆகியோராலும் உரையாடப்பட்டுள்ளது.

## உசாத்துணை

## வெளி இணைப்புகள்
* A Philosophical Analysis of Major Epistemological Approaches to the Problem of Divine Existence and Nature 
* PhilosophyOfReligion.info . Introductory articles on philosophical arguments about the existence of God (for and against).
* ''Internet Encyclopedia of Philosophy'', articles on philosophical arguments about the nature and existence of God.
* A Collection of Arguments for the Existence of God
* Arguments for the Existence of God  from the Christian Cadre.
* Is There a God? by Harley Hahn. A logical discussion considering the existence of a traditional monotheistic God.
* Proofs of God's Existence: Islam—Ahmadiyyat
* StrongAtheism.net References page
* The Existence of God—Catholic Encyclopedia
* The Classical Islamic Arguments for the Existence of God by Majid Fakhry
* Arguments for God's Existence from a Christian perspective.

பகுப்பு:சமய மெய்யியல்
பிராக்கன் குகை

**பிராக்கன் குகை** (Bracken Cave) என்பது அமெரிக்காவின் டெக்சாஸ் மாகாணத்தில் இருக்கும் ஒரு குகையாகும். இதுதான் உலகின் மிகப்பெரிய வௌவால் குகையாகும். இக்குகை 100 அடி அகலம் உள்ள பிறைவடிவ குகையாகும்.

இந்தக் குகையில் இரண்டு கோடி வௌவால் உள்ளன. இந்தக் குகைக்குப் போனால் வௌவால் குட்டிகளைக் குவியல்குவியலாகப் பார்க்கலாம். ஐம்பதாயிரம் குட்டி வௌவால்கள் உள்ளன.

## வௌவால்களின் புகலிடம்
இக்குகைக்கு மார்ச், ஏப்ரல் மாதங்களில் 20,000,000 வெளவால்கள் மெக்சிக்கோவிலிருந்து குட்டிகளைப் பெற்றெடுக்க கிட்டத்தட்ட 1,000 மைல்கள் பறந்து வருகின்றன.

## நன்மைகள்
இரவில் வௌவால்கள் உணவுக்காகப் பல டன் பூச்சிகளை உண்கின்றன. பருத்தியை பாதிக்கும் பூச்சிகள் அழிவதால், தென்மத்திய டெக்சாஸ் பகுதியில் உள்ள பருத்தி விவசாயிகளுக்கு ஓர் ஆண்டில் ஏறத்தாழ 740,000 டாலர்கள் மிச்சமாகிறது.

## குறிப்புகள்

பகுப்பு:டெக்சஸ்‎
பகுப்பு:அமெரிக்காவில் உள்ள குகைகள்
பகுப்பு:வௌவால்கள்
மிண்டனாவோ

**மின்டனாவ்** (*Mindanao*,  ) பிலிப்பீன்சின் இரண்டாவது மிகப்பெரியதும் தெற்குக் கோடியில் உள்ளதுமான முதன்மைத் தீவாகும். இத்தீவுடன் அருகிலுள்ள சிறு தீவுகளும் இணைந்த மின்டனாவ் தீவுக்கூட்டம் நாட்டிலிலுள்ள மூன்று தீவுக் கூட்டங்களில் (மற்றவை லூசோன், விசாயசு) ஒன்றாகும்.   மின்டனாவில் உள்ள மிகப்பெரிய நகரம் தவாவ் நகரமாகும். 2010 மக்கள்தொகை கணக்கெடுப்பின்படி தீவின் மக்கள்தொகை மட்டும் 20,281,545 ஆகும்; மின்டனாவ் தீவுக்கூட்டத்தின் மக்கள்தொகை 21,968,174 ஆகும்.

மின்டனாவின் தென்மேற்குப் பகுதிகளில், குறிப்பாக  மகின்டனாவ் மாநிலம், லானாவ் டெல் சுர், சூலு, டாவி-டாவி மாநிலங்களில் (தன்னாட்சி பெற்ற முசுலிம் மின்டனாவ் மண்டலப் பகுதிகள்)  முசுலிம்கள் பெரும்பான்மையாக வாழ்கின்றனர். பரவலான ஏழ்மை மற்றும் சமய வேறுபாடுகளால் இத்தீவில் பொதுவுடமைவாத ஆயுதப்போராட்டங்களும்   மோரோ தனிநாடு இயக்கங்களும் நடைபெற்று வருகின்றன.  

மின்டனாவ் பிலிப்பீன்சின் வேளாண்மை ஆதாரமாகக் கருதப்படுகின்றது. பிலிப்பீன்சிலிருந்து ஏற்றுமதியாகும் முதல் பத்து வணிகப்பயிர்களில் எட்டு இங்கு உற்பத்தியாகின்றது.

## மேற்சான்றுகள்

## வெளியிணைப்புகள்

* information on conflict affected area 
* Violent Conflicts and Displacement in Central Mindanao: Challenges for recovery and development
* Moro Friends Community 
* The Catalyst for Countryside Development 
* Mindanao News
* Online Mindanao 
* Taboan Mindanao

பகுப்பு:பிலிப்பீன்சு
பகுப்பு:ஆசியத் தீவுகள்
மகின்டனாவ்

**மகின்டனாவ்** (*Maguindanao*)  பிலிப்பீன்சின் தன்னாட்சி பெற்ற முசுலிம் மின்டனாவ் மண்டலத்தின் ஓர் மாநிலமாகும்.   இதன் தலைநகரம் சரீஃப் அகுவாக் ஆகும். வடக்கில் லனாவ் டெல் சுர் மாநிலமும் கிழக்கில் கொடபாடோவும் தெற்கில் சுல்தான் குதரத்தும் எல்லைகளாக உள்ளன.
## மேற்சான்றுகள்

பகுப்பு:பிலிப்பீன்சின் மாகாணங்கள்
இரண்டாம் பூதுகன்

**இரண்டாம் சத்தியவாக்கிய கொங்கணிபன்மர் பெருமானடி பூதுகன்** (938-961 ) என்பவன் மேற்கு கங்க மரபைச்சேர்ந்த மன்னன் ஆவான் https://books.google.ca/books?id=RUX8-PzWohgC&pg=PA81&lpg=PA81&dq=alupa+king&source=bl&ots=xlw5ZyrBVX&sig=ACfU3U1zC7UDu01wBOmFlVL1LT2gWJcEKg&hl=en&sa=X&ved=2ahUKEwjx4vW69MX0AhWGbc0KHQFoAJcQ6AF6BAhKEAI#v=onepage&q=alupa%20king&f=false. இவனுக்கு முன்னிருந்த மன்னனான மூன்றாம் இராசமல்லன் இவனது அண்ணன் ஆவான். இவனைத் தூக்கி எறிந்துவிட்டு ஆட்சியைக் இரண்டாம் பூதுகன் கைப்பற்றினான்.
## இராஷ்டிரகூடர்கள்
இரண்டாம் பூதுகன் தன் அண்ணனிடமிருந்து சிம்மாசனத்தைக் கைப்பற்ற இராஷ்டிரகூடர் மன்னனான  மூன்றாம் **அமோகவர்சன்** உதவியைநாடி அவன் உதவியுடன் ஆட்சியைக் கைப்பற்றினான். இதனால் இராஷ்டிரகூடர்களுடன் நல் உறவு உண்டானது. 

மேலும் இரண்டாம் பூதுகன் தனது மகள் ரேவகண்ணிமதியை மூன்றாம் அமோகவர்சனுக்கு திருமணம் செய்வித்து உறவைப் பலமாக்கிக்கொண்டான்.

## தக்கோலப் போர்

கி.பி.949-இல் நடந்த தக்கோலப் போரில் இராஷ்டிரக்கூடர்களுக்கும் சோழர்களுக்கும் நடந்த போரில் இராஷ்டிரகூடர்களுக்கு ஆதரவாக இரண்டாம் பூதுகனும் தன்படைகளுடன் போருக்குச் சென்று நஞ்சு தோய்ந்த அம்பினால் சோழ இளவரசன் இராஜதித்யனைக் கொன்றான். இதனால் சோழர் படை தோல்வியுற்றது.

## உசாத்துணை
Dr. Suryanath U. Kamat, Concise history of Karnataka, 2001, MCC, Bangalore (Reprint 2002)

பகுப்பு:மேலைக் கங்கர்கள் மரபு
பகுப்பு:938 பிறப்புகள்
பகுப்பு:961 இறப்புகள்
 பகுப்பு:இந்திய அரசர்கள்
மரியாதைத் தலைப்பு

**மரியாதைத் தலைப்பு** அல்லது **மரியாதை அடைமொழி** என்பது ஒருவரை அழைக்கும் போது அவரது பெயருடன் அடைமொழியாகப் பயன்படுத்தும் மரியாதை தரும் சொல் ஆகும்.  ஏனைய மொழிகளுக்குச் சமாந்தரமாக தமிழில் பல மரியாதைத் தலைப்புகளைக் காணலாம். *எ.கா.*: *திரு*, *திருமதி*, *செல்வி*, *வணக்கத்துக்குரிய* இவை ஒருவரின் தொழில்சார் அடைமொழியாக அல்லாமல் சமூகம் சார் அடைமொழியாகக் காணப்படுகின்றது.

## பொதுவான மரியாதைத் தலைப்புகள்
* **[[திரு]]**: திருமணமான ஆணைக் குறிக்கும் மற்றும் 18 வயது நிரம்பிய ஆணையும் குறிக்கும்.திருவாளர் என்பதன் சுருக்கம்.
* **[[திருமதி]]**: திருமணமான பெண்ணைக் குறிக்கும், திருவாட்டி என்பதன் சுருக்கம்.
* **திருமிகு**: திருமணமான ஆண்,பெண் இருவரையும் குறிக்கும்.
* **செல்வி**: திருமணம் ஆகாத பெண்னைக் குறிக்கும்.
* **செல்வன்**:18 வயதுக்கு குறைவான ஆணைக் குறிக்கும்.
பெரும்பாலும் படித்துக்கொண்டிருக்கும் மாணவர்களுக்கு பயன்படுகிறது.

## மதம் சார் மரியாதைத் தலைப்புகள்
* சங்கைக்குரிய:
* வணக்கத்துக்குரிய:
* போற்றுதலுக்குரிய:
* அருட்திரு:
* தவத்திரு:
* சுவாமி:
* சிவத்திரு:
* யதிராஜர்:

### முஸ்லிம்கள்
* ஹாஜி - ஹஜ் செய்தவர்களை அழைப்பதற்காக
* ஜனாப் - வயதானவர்களின் பெயருக்கு முன்பு, ஹாஜி ஜனாப் என்றும் சேர்த்து அழைக்கிறார்கள்
* மர்ஹும் - இறந்தவர்களின் பெயருக்கு முன்பு.

## இறந்தவர்களை குறிக்கும் மரியாதைத் தலைப்பு
* தெய்வத்திரு:
* அமரர்:

## கல்விசார் மரியாதைத் தலைப்புகள்
* பண்டிதர்
* புலவர்:
* பெரும்புலவர்:
* வித்துவான்:
* பேராசிரியர்:
* முனைவர்:

## அரசியல் அல்லது பதவிசார் மரியாதைத் தலைப்புகள்
* *நீதியரசர்*
* *மாண்புமிகு*, *மேதகு* *அதிமேதகு* - "அதி மேன்மை தகுந்த" என்பது இதன் விரிவு ஆகும். இதனை அந்நாட்டு சனாதிபதியை அழைக்க அவரின் பெயருக்கு முன்னால் இட்டு அழைப்பதுண்டு.
* தமிழகத்தில் மாகராட்சியின் மேயர்கள் "வணக்கத்திற்குரிய" என்னும் மதிப்புச்சொல்லால் அழைக்கப்பட்டனர் தற்போதைய அரசாணையின் வாயிலாக மாண்புமிகு என்று அழைக்கப்பெறுகின்றனர்.

## அமைப்புகள் சார் மரியாதைத் தலைப்புகள்
* அரிமா: அரிமா அமைப்பின் உறுப்பினர்கள் தம்மைக் குறிப்பிடும் போது.

## மேற்கோள்கள்

பகுப்பு:பெயரிடல் மரபு
பகுப்பு:தமிழ்ப் பெயர்கள்
மாத்தூர் ஊராட்சி (திருச்சிராப்பள்ளி)

**மாத்தூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 ஆகும். இவர்களில் பெண்கள் 782 பேரும் ஆண்கள் 778  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# பொன்னம்பாளையம்பட்டி
# நாயக்கர் தெரு
# கள்ளத்தெரு
# சன்னாசிப்பட்டி
# மாத்தூர்

## சான்றுகள்

பகுப்பு:திருச்சிராப்பள்ளி மாவட்ட ஊராட்சிகள்
பகுப்பு:த. இ. க. ஊராட்சித் திட்டம்